**Servicii de asistență comunitară**

**Serviciul de asistenţă comunitară**, este un serviciu în cadrul Comunei Mărtiniș

Standardele minime de calitate aplicabile pentru acest serviciu sunt reglementate prin Ordinul nr. 29/2019, privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi pentru serviciile acordate în comunitate, serviciilor acordate în sistem integrat şi cantinelor sociale, emis de către Ministerul Muncii, Familiei şi Protecţiei Sociale;

**Obiectul de activitate al serviciului social:** alte activităţi de asistenţă socială fără cazare.

Scopul serviciului social este de a asigura accesul la servicii sociale şi medicale persoanelor adulte/familiilor aflate în situație de dificultate socială, care îndeplinesc criteriile de eligibilitate, precum şi de a acorda sprijin şi asistenţă pentru prevenirea situaţiilor ce pun în pericol securitatea acestora.

Serviciul social are rolul de a desfășura activităţi şi de a furniza servicii, organizate la nivelul comunităţii pentru soluţionarea problemelor medico-sociale ale individului/familiei, în vederea menţinerii acestuia în propriul mediu de viaţă şi care se acordă în sistem integrat.

Beneficiarii serviciilor sociale acordate în cadrul serviciului de asistență comunitară sunt persoane adulte/familii cu domiciliul/reşedinta în Municipiul Miercurea Ciuc, precum şi din alte localităţi decât cea pe a cărei rază administrativ-teritorială funcţionează serviciul social care îndeplinesc cumulativ condiţii determinate de starea socială, medicală și îndeplinesc criteriile de admitere, criterii sociale și medicale.

Serviciul social deserveşte atât nevoile persoanelor fară adăpost, ale persoanelor care nu beneficiază de asigurare medicală, precum  şi nevoile persoanelor care se află în risc de excluziune sociale şi ale persoanelor cu venituri mici,  indiferent de rasă, etnie, sex, vârstă sau religie şi care solicită personal serviciile de asistență comunitară.

Persoane adulte, persoane pensionate de vârstă sau invaliditate, persoane vârstnice fără venituri sau cu venituri reduse, familii cu copii aflați în situație de risc, familii aflate în situații de urgență/de criză, persoane aflate în situație de criză/de urgență în urma unor calamități naturale, persoane lipsite din varii motive de adăpost, victime ale violenței în familie, alte persoane aflate în situații de urgență/de criză etc.

**Serviciul de asistenţă comunitară oferă următoarele tipuri de activităţi/servicii:**

* informare şi consiliere: privesc drepturile sociale, prevenirea şi combaterea unor comportamente care pot conduce la creşterea riscului de excluziune socială (violenţa în familie, traficul de persoane, delincvenţă etc.), precum şi măsurile de sprijin în vederea facilitării integrării/reintegrării sociale şi inserţiei/reinserţiei familiale a categoriilor de persoane;
* asistență socială, diagnoză socială, elaborarea planului de intervenție;
* consiliere psihologică, precum şi după caz, terapii de specialitate;
* educaţie extracuriculară: educaţie pentru sănătate, educaţie privind prevenirea şi combaterea bolilor transmisibile, educaţie pentru prevenirea şi combaterea consumului de droguri, alcool, tutun, educaţie civică, educaţie pentru dezvoltarea abilităţilor pentru o viaţă independentă, educaţie pentru prevenirea şi combaterea comportamentelor antisociale;
* facilitarea accesului pe piaţa muncii: suport pentru obţinerea unui loc de muncă şi menţinerea pe piaţa muncii, facilitarea accesului la servicii de formare şi reconversie profesională, orientare vocaţională;
* promovarea unui stil de viaţă sănătos şi activ: facilitarea accesului la servicii medicale, organizarea acţiunilor şi/sau promovarea participării la activităţi de educaţie fizică sau sportive, organizarea evenimentelor şi/sau facilitarea accesului la activităţi culturale şi artistice, excursii şi drumeţii, promovarea activităţilor de voluntariat, etc.;
* intervenţie în stradă, identificarea şi evaluarea socio-medicală a persoanelor fără adăpost, transportul persoanelor fără adăpost la unităţi sanitare cu paturi/ambulatorii de specialitate/cabinete medicale, acordarea unor măsuri de sprijin (distribuire de pachete de hrană, băuturi nealcoolice calde, pături, haine, încălţăminte, acordarea intervenție medicală de urgenţă, etc.);
* colectare, depozitare şi distribuire de ajutoare materiale şi alimentare;
* transportul şi distribuirea hranei calde la domiciliul persoanelor eligibile sau oferire masă caldă în sala de mese din Centrul Social;
* comunicare şi monitorizare situaţii de risc, monitorizare persoane vârstnice singure şi bolnavi cronici cu venituri mici, etc;
* acompaniere în scopul prevenirii şi combaterii izolării sociale;
* procurarea actelor de identitate (certificate de naştere, cărţi de identitate);
* alte activităţi de promovare a incluziunii sociale a persoanelor defavorizate: conştientizare şi sensibilizare a publicului privind riscul de excluziune socială, respectarea drepturilor sociale şi promovarea măsurilor de asistenţă socială, mediere socială, etc.;
* suport pentru realizarea unor activităţi instrumentale ale vieţii zilnice (menaj, gestionare bunuri, efectuare cumpărături, plata facturilor), precum şi mici reparaţii sau lucrări de amenajare a mediului ambiant.

  **Grupul ţintă:**

* persoana/familia fară adăpost – persoana/familia fără locuinţă şi care trăieşte în stradă,  parcuri, pieţe, scări de bloc, rețele de canalizări sau în locuinţe improvizate din carton, clădiri dezafectate, sau aflaţi în unităţi sanitare (spitale) şi care se afla în situaţie de nevoie socială; in cadrul acestei categorii de populaţie se includ si persoanele adulte/familii fără adăpost, dependente de stradă, deprofesionalizate, fără şanse de reinsertie socio-profesională; persoanele care nu au adăpost de un timp relativ îndelungat; persoanele/familiile care nu beneficiază de asigurare medicală; persoanele/familiile fără venituri; persoanele/familiile care se află în risc de excluziune socială; persoanele/familiile cu venituri mici; persoane vârstnice fără venituri sau cu venituri reduse;
* persoanele/familiile în situație de risc; victime ale violenței în familie;

**Condiţiile de accesare a serviciilor:**

Conform standardelor minime de calitate, serviciul social deține o Procedură proprie de accesare a serviciilor sociale, disponibilă la sediul furnizării serviciului.

Pentru a accesa serviciile de consiliere și intervenție socială, beneficiarii vor prezenta:

-    acte de stare civilă (dacă le dețin);

-    acte medicale;

-    certificate de încadrare în grade de dizabilitate si/sau decizii de stabilire a capacității de muncă;

-    orice alt act, la solicitarea personalului de specialitate, necesar acordării de servicii ori/și beneficii sociale.

          Serviciile de informare și îndrumare pot fi furnizate pe loc, şi fără evaluarea nevoilor persoanei, dacă acesta nu dorește să ofere informații în acest sens. În aceste situații sunt suficiente înregistrarea persoanelor în registrul de evidenţă cu menționarea acestui aspect.

        Contracte de acordare a serviciilor sociale se încheie doar pentru beneficiarii care urmează un program de integrare/reintegrare socială care necesită planificare a activităților pe o perioadă determinată de timp, și anume minimum 6 luni. Programul de integrare/reintegrare socială înclude în mod obligatoriu elemente de complementaritate și abordare integrată din partea specialistului, potrivit cărora:

- pentru asigurarea întregului potențial de funcționare socială a persoanei, ca membru

deplin al familiei, comunității și societății, serviciile sociale trebuie corelate cu toate nevoile beneficiarului și acordate integrat cu o gamă largă de măsuri și servicii din domeniul economic, educațional, de sănătate, cultural, locativ, mediul social de viață al acestuia, după caz.

Decizia de admitere/respingere pentru a accesa serviciile sociale de informare și consiliere acordate în cadrul serviciului social, se ia de către personalul de specialitate, la prima întâlnire cu beneficiarul, prin aplicarea instrumentului specific: Fișa de evaluare inițială.

În situația în care, la prima evaluare ori pe parcursul măsurilor luate, nevoile stabilite de comun acord impun o abordare integrată, decizia de admitere/respingere se ia la propunerea specialistului care a realizat evaluarea, cu aprobarea coordonatorului serviciului.

Contribuția beneficiarului nu este una de ordin financiar, ci de activizare și primordialitate, potrivit cărora:

- măsurile de asistenţă socială au ca obiectiv final încurajarea implicării ocupării, în scopul integrării/reintegrării sociale şi creşterii calităţii vieţii persoanei, şi întărirea nucleului familial;

- responsabilitatea persoanei și/sau a familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat este primordială;

**Persoanele beneficiare de servicii de asistență comunitară, au următoarele drepturi:**

să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică, după caz;

să li se asigure păstrarea confidenţialităţii asupra informaţiilor furnizate şi primite;

să li se asigure continuitatea/transferul/recomandarea serviciilor sociale furnizate, atât timp cât se menţin condiţiile care au generat situaţia de dificultate;

să fie protejaţi de lege atât ei, cât şi bunurile lor, atunci când nu au capacitate de exerciţiu;

să fie informaţi asupra situaţiilor de risc, precum şi asupra drepturilor sociale;

să beneficieze de toate serviciile medicale şi sociale, în funcţie de nevoile resimţite, oferite în cadrul serviciului social.

 **Persoanele beneficiare de servicii de sistență comunitară, au următoarele obligaţii:**

să furnizeze informaţii corecte cu privire la identitate, situaţie familială, socială, medicală şi economică;

să participe, în raport cu vârsta  și situaţia de dependenţă, la procesul de furnizare a serviciilor sociale;

să comunice orice modificare intervenită în legătură cu situaţia lor personală, socială, economică și medicală;

să respecte prevederile prezentului regulament;

să nu îngreuneze în niciun fel activitatea personalului angajat, în special a responsabilului de caz în procesul de acordare a serviciilor.